polyglot-tagger/wikipedia-language-snippets-filtered huggingface dataset:
இம்பர் நாசா ஆராய்ச்சி அறிவியலாளராக 2008 இல் கோடார்டு விண்வெளிப் பறப்பு மையத்தில் சேர்ந்தார். இங்கு இவர் எப்படி சூரியக் காற்ரின் ஆற்றலும் உந்தமும் புவியின் காந்தப் புலங்களுக்கு கடத்தப்படுகின்றன என்பதை ஆய்வு செய்தார். இவரது மேற்பார்வையாளரும் வழிகாடியுமாக ஜிம் சுலாவின் விளங்கினார். அவரும் அறிவன் மெசெஞ்சர் இலக்குத் திட்டத்தில் ஈடுபட்டவர் ஆவார்
தண்ணீர் அல்லது ஈரக்காற்றுடன் சோடியம் பைபுளோரைடு வினைபுரிந்து ஐதரோபுளோரிக் அமிலம் உருவாகிறது. மேலும் வாயுநிலைக்கு சூடாக்கும்போதும் இது ஐதரோபுளோரிக் அமிலத்தையும் ஐதரசன் வாயுவையும் கொடுக்கிறது. வலிமையான அமிலங்கள், வலிமையான காரங்கள், உலோகம், தண்ணீர் அல்லது கண்ணாடி ஆகியவற்றுடன் தொடர்பு ஏற்படும்போது இது சிதைவடைகிறது . குரோமைல் குளோரைடு, நைட்ரிக் அமிலம், சிவப்பு பாசுபரசு, சோடியம் பெராக்சைடு, டையீத்தைல் சல்பாக்சைடு மற்றும் டையெத்தில் துத்தநாகம் ஆகியவற்றுடன் தீவிரமான வினையையும் இது வெளிப்படுத்துகிறது.
சோடியம் பைபுளோரைடு என்பது 2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சோடியம் நேர்மின் அயனியும் பைபுளோரைடு எதிர்மின் அயனியும் சேர்ந்து சோடியம் பைபுளோரைடு உருவாகிறது. வெண்மை நிறத்தில் நீரில் கரையக்கூடிய உப்பான இது சூடுபடுத்தினால் சிதைவடைகிறது . சோடியம் பைபுளோரைடு எளிதில் தீப்பற்றாது. காரச் சுவை கொண்ட இச்சேர்மம் நீருறிஞ்சும் தன்மை கொண்டதாகும். இது தொழிற்சாலைகளில் பல்வேறு பயன்களைக் கொண்டுள்ளது .
மின்னாற்பகுப்பின் மூலம் உருவாகும் புளோரின் வாயுவின் மூலம் இவ்வினையின் தலைகீழ் வினையை நிகழச்செய்து நீக்கப்படுகிறது. உப்பு கரையும்போதும் திண்மம் சூடுபடுத்தப்படும்போதும் சமநிலை வெளிபடுத்தப்படுகிறது. மற்ற பைபுளோரைடுகள் போலவே அமிலங்களுடன் வினைபுரியும்போது ஐதரசன் புளோரைடை உருவாக்குகிறது. உதாரணமாக பைசல்பேட்டுடன் இது வினைபுரிந்து சோடியம் சல்பேட்டையும் ஐதரசன் புளோரைடையும் கொடுக்கிறது.
சூப்பர்பாசுப்பேட்டு உரங்களை உற்பத்தி செய்யும்போது கழிவாகக் கிடைக்கும் ஐதரசன் புளோரைடை நடுநிலையாக்கம் செய்யும்போது சோடியம் பைபுளோரைடு கிடைக்கிறது. சோடியம் கார்பனேட்டும் சோடியம் ஐதராக்சைடும் இவ்வினைக்கான குறிப்பிடத்தகுந்த காரங்களாகும். இரண்டு படிநிலைகளில் இவ்வினை நிகழ்கிறது :
வலிமையான காரங்கள் பைபுளோரைடை புரோட்டானேற்ற நீக்கம் செய்கின்றன.கால்சியம் ஐதராக்சைடு கால்சியம் புளோரைடைக் கொடுத்தல் இதற்கான உதாரணமாகும். .
நிறுவனமானது 1911 ஆம் ஆண்டில் ஷோன்ஹட் பொம்மையை அறிமுகப்படுத்தியது. இந்த பொம்மையானது மரத்தால் செய்யப்பட்டதாகவும் அதன் தலையைத் திருப்பக்கூடியதாகவும், காலை மடக்கி உட்கார வைக்கக்கூடியதாகவும், விருப்பம்போல் கையாள வசதியாக கை, கால்கள் தனித்தனியாகச் செய்யப்பட்டு மடக்கி அசைக்கும்படி உருவாக்கப்பட்டது. இதுவே உலகில் கை கால்கள் மடக்கும்படி செய்யப்பட்ட முதல் பொம்மை வகைகளாக கருதப்படுகின்றன.
1935 ஆம் ஆண்டில் நிறுவனமானது திவால் நிலைக்குச் சென்ற பின்னர் இந்த பொம்மைகளைத் தயாரிப்பதை நிறுத்திவிட்டது. அடுத்த ஆண்டு நிறுவனமானது புதுப்பிக்கப்பட்டாலும், அது பொம்மை பியானோக்களை மட்டுமே தயாரித்தது.
ஷோன்ஹட் பொம்மைகள் என்பவை 1903 முதல் 1935 வரையிலான காலகட்டத்தில் அமெரிக்காவின் ஷோன்ஹட் பியானோ நிறுவனத்தால் தயாரிக்கப்பட்ட மர பொம்மைகள் ஆகும். தச்சரான ஆல்பர்ட் ஷோன்ஹட்டியால் நிறுவப்பட்ட இந்த நிறுவனம் துவக்கத்தில் பொம்மை பியானோக்களை உருவாக்கியது. பின்னர் 1900 களின் முற்பகுதியில் பொம்மைகளைத் தயாரிக்கத் தொடங்கினர், வட்டரங்கை கருப்பொருளாக கொண்ட ரிங்மாஸ்டர், லேடி சர்க்கஸ் ரைடர் மற்றும் மரத்தாலான விலங்குகள் உள்ளிட்ட பொம்மைகள் தயாரிக்கப்பட்டன.
1911 ஆம் ஆண்டில் ஆல்பர்ட் ஷோன்ஹட்டினியால் ஷோன்ஹட் பொம்மையகளானது தயாரிக்கப்பட்டன. இந்த பொம்மைகளின் முகமானது பாஸ்வுட் மரத்தில் நேர்த்தியாகச் செதுக்கி எடுத்து, அதிகபட்ச வெப்பத்தையும் அழுத்தத்தையும் கொடுத்து முகத்தை வழுவழுப்பாக மாற்றினார். அதன் கண்கள் செதுக்கி உருவாக்கப்பட்டவை என்றாலும், அவை கண்ணாடிக் கண்களைப்போல பளபளக்குமாறு இருந்தன. பொம்மையின் முடியும் மரத்தில் செதுக்கப்பட்டு வண்ணம் கொடுக்கப்பட்டது.
கை, கால்களைத் தனியாகச் செய்து மடக்கி அசைக்கும்படி ரப்பரால் இணைக்கப்பட்டன. காலப்போக்கில் பொம்மைகளின் வலுவுக்காகவும் வெகுதூரம் பயணிப்பதற்காகவும் எஃகு ஸ்பிரிங்குகளும் வைக்கப்பட்டன. ஷோன்ஹட் நிறுவனம் செய்த பொம்மைகள் முதலில் 16 அங்குலம் நீளம் இருந்தன. அதன் தலையை வடிவமைத்தவர் இத்தாலிய சிற்பி கிராஜியானோ
இவர் அயர்லாந்தில் உள்ள டப்ளினில் பிறந்தார். இவரது தந்தையார் இரிச்சர்டு அந்தோனி பிராக்டர் ஆவார்; தாயார் பெயர் மேரி. இவரது தாயார் 1879 இல் இறந்தார். எனவே உஇவரது தந்தையார் 1881 இல் மறுமணம் செய்துகொண்டார். இவரது குடும்பம் 1882 இல் அமெரிக்காவுக்குப் புலம்பெயர்ந்து மிசிசோரியில் உள்ள செயிண்ட் யோசப்புக்கு சென்று குடியேறியது. இவரது தந்தையார் இலண்டனில் பிறந்தவர். கேம்பிரிட்ஜ் புனித ஜான் கள்ளூர்யில் பட்டம் பெற்றவர். இவர் மக்கள் வானியல் பரப்புரையாளரும் விரிவுரையாளரும் எழுத்தாளரும் ஆவார். மேரி வானியல் அறிவையும் எழுத்தையும் தந்தையாரிடம் இருந்து வரித்துகொண்டார். இளமையிலேயே இவர் தந்தையாரின் நூலகத்திக் கவனிதுக் கொண்டதோடு, அவரது கடிதங்களை அடுக்கிவைப்பார்; அவரதுநூல்களுக்கு மெய்ப்பு திருத்துவார். இவர் 1898இல் இலண்டன் பிரிசெப்டார் கல்லூரியில் தன் பட்ட்த்தைப் பெற்றார்.
பிராக்டர் எனும் நிலாக் குழிப்பள்ளமும் இவரது நினைவாகவும் பிராக்டர் எனும் செவ்வாய்க் குழிப்பள்ளமும் இவரது தந்தையாரின் நினைவாகவும் பெயரிடப்பட்டுள்ளன.)
பிராக்டர் தன் தந்தையார் தொடங்கிய அறிவு எனும் இதழின் பணியில் தன் பணியைத் தொடங்கினார். இந்த இதழை இவரது தந்தையார் நிறுவி பதிப்பித்து வந்தார். இவர் முதலில் இவ்விதழில் ஒப்பீட்டுத் தொன்மவியலில் தொடர் கட்டுரைகளை எழுதி வெளியிட்டுள்ளார். பின்னர் இவர் வானியல் விரிவுரையாளராகவும் பணியாற்றியுள்ளார். இவர் 1893 இல் சிகாகோவில் நடந்த உலக்கொலம்பியக் கண்காட்சியில் வெற்றிகறமாகப் பணியாற்றிப் பெயர்பெற்றுள்ளார். இவரது 1898 இல் வெளியிட்ட முதல் நூலாகிய விண்மீன்நாட்டுக் கதைகளை நியூயார்க் நகரக் கள்விக்குழும் ஏற்று பயன்படுத்தியுள்ளது. இவர் கொலம்பியா பல்கலைக்கழகத்தில் பணியாற்றியவாறே தனியார் பள்ளிகளில் வானியலைக் கற்பித்துள்ளார்.
இவர் செய்தாள்களிலும் இதழ்களிலும் பல கட்டுரைகளை வெளியிட்டதோடு பல மக்கள் அறிவியல் நூல்களை வெளியிட்டுள்ளார். இவரது கட்டுரைகளும் நூல்களும் இளைஞருக்கானவை ஆகும். இதனால் இவர் இளைஞர் வானியலாளர் என அழைக்கப்பட்டார். இவரது நூல்கள் படிக்க எளியஐ;உள்ளடக்கத்தில் துல்லியமானவை; இவை தகவல்களும் ப்ட விளக்கங்களும் நிரம்பியவை. இவை தொழில்முறை வானியலாளராலும் பராட்டப்பட்டவை. எனவே இவர்1898 இல் அமெரிக்க அறிவியல் மேம்பாட்டுக் கழகத்தின் உறுப்பினராகத் தேர்வு செய்யப்பட்டார். இவர் 1916 இல் அரசு வானியல் கழகத்தின் ஆய்வுறுப்பினராகத் தேர்வு செய்யப்பட்டுள்ளார்.
மேரி பிராக்டர் அமெரிக்க மக்கள் வானியல் பரப்புரையாளர் ஆவார். இவர் தொழில்முறை வானியலாளர் ஆகவில்லை. ஆயினும் வானியல் கட்டுரைகளையும் நூல்களையும் பற்றி பல கட்டுரைகளை எழுதியுள்ளார். இவர் அமெரிக்கராக அறியப்பட்டாலும், இவர் பிரித்தானியர் என 1924 பயணர் பட்டியலில் எனக் குறிப்பிடப்பட்டுள்ளார்.
1996 ஆம் ஆண்டில் இத்திரைப்படத்தினை உறுவாக்க முயற்சி துவங்கியது. இவான் ரியட்மேன் ஆல் தயாரித்து இயக்கப்படும் என்று முதலில் அறிவிக்கப்பட்டது. ஆனால் பல ஆண்டுகளாக திரைப்படத்தின் தயாரிப்பு நிலுவையில் இருந்தது. வார்னர் புரோசால் 2010 ஆம் ஆண்டில் திரைப்படத் தயாரிப்பு துவங்கும் என்று அறிவிக்கப்பட்டது. இயக்குநர் ஜென்கின்சு 2015 இல் திரைப்படத்தினை இயக்க கொண்டுவரப்பட்டார். நவம்பர் 21, 2015 அன்று படப்பிடிப்பு துவங்கியது. ஐக்கிய அமெரிக்கா, பிரான்சு, ஐக்கிய இராச்சியம் மற்றும் இத்தாலி ஆகிய நாடுகளில் படப்பிடிப்பு நடத்தப்பட்டது. மே 6, 2016 அன்று படப்பிடிப்பு முடிந்தது. கூடுதல் படப்பிடிப்பு நவம்பர் 2016 இல் நடந்தது.
வொண்டர் வுமன் என்பது 2017 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் டிசி காமிக்ஸ் வரைகதையில் தோன்றிய கதாபாத்திரத்தை மையமாகக் கொண்டு வார்னர் புரோஸ். பிக்சர்ஸ், ராட்பேக்-டூன் என்டர்டெயின்மென்ட், அட்லஸ் என்டர்டெயின்மென்ட், டென்சென்ட் பிக்சர்ஸ், வாண்டா பிக்சர்ஸ் மற்றும் டிசி பிலிம்ஸ் ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது.
இது டிசி நீட்டிக்கப்பட்ட பிரபஞ்சத்தின் நான்காவது திரைப்படம் ஆகும். பாட்டி யென்கின்சு என்பவரால் இயக்கிய இந்த படத்தில் கால் கடோட், கிறிஸ் பைன், ராபின் ரைட், டேனி ஹஸ்டன், டேவிட் தெவ்லிஸ், கோனி நீல்சன் மற்றும் எலெனா அனயா ஆகியோர் நடித்துள்ளார்கள். இத்திரைப்படத்தில் 'வொண்டர் வுமன்' என்று அழைக்கப்படும் 'டையானா' முதலாம் உலகப் போரை நிறுத்த விழைகிறார்.
பூட்டானின் வரலாறு துவக்கத்தில் தொன்மவியலை அடிப்படையாகக் கொண்டு தெளிவில்லாது உள்ளது. இங்குள்ள சில கட்டமைப்புக்களைக் கொண்டு இங்கு கி.பி 2000ங்களிலேயே மக்கள் வாழ்ந்துள்ளனர் என்பதற்கு சான்றுகள் உள்ளன. செவிவிழிக் காதைப்படி இதனை கூச் பிகாரின் அரசர் சங்கல்திப் கி.பி ஏழாம் நூற்றாண்டுகளில் ஆண்டார். ஆனால் இங்கு 9ஆம் நூற்றாண்டில் திபெத்திய பௌத்தம் அறிமுகமானபிறகே வரலாற்றுப் பதிவுகள் கிடைக்கின்றன. அந்த நூற்றாண்டில் திபெத்தில் நடந்த கொந்தளிப்புகளால் துரத்தப்பட்ட பல துறவிகள் பூட்டானுக்கு வந்து குடியேறினர். 12ஆம் நூற்றாண்டில் துருக்பா காக்யூபா பள்ளி நிறுவப்பட்டது. இது திபெத்திய காக்யூபா பள்ளியின் கிளையாகும். இன்றுவரை இது பூட்டானின் பௌத்த சமயத்தில் முதன்மை இடம் பெற்றுள்ளுள்ளது. நாட்டின் அரசியல் வரலாறு இந்த சமய வரலாற்றுடன் பின்னிப் பிணைந்துள்ளது. நாட்டில் உள்ள பல பௌத்த பள்ளிகள் மற்றும் விகாரங்களுக்கிடையே இருந்த தொடர்பாடலே அரசியலை முன்னிறுத்தியது.
1616இல் மேற்கு திபெத்திலிருந்து வந்த லாமா சப்துருங் ரின்பொச்சே என அறியப்பட்ட சப்துருங் இங்கவனாக் நாம்கியால் மூன்றுமுறை திபெத்திய தாக்குதல்களை முறியடித்தார். சண்டையிட்டு வந்த பௌத்தப் பள்ளிகளை அடக்கி, டிசா யிக் எனப்படுகின்ற சிக்கலான, முழுமையான சட்ட நெறியை உருவாக்கி தம்மை அரசராக வரித்துக்கொண்ட இவரே பூட்டானின் ஒருங்கிணைப்பிற்கு வழிவகுத்தார்.
சமய நிர்வாகத்தையும் நாட்டு நிர்வாகத்தையும் இவரே தலைமையேற்று நடத்தினார். இவரது மறைவிற்குப் பின்னர் அடுத்த 200 ஆண்டுகளில் உட்பூசல்களாலும் உள்நாட்டுச் சண்டைகளாலும் சப்துருங்கின் அதிகாரம் குறைந்தது. 1885இல் உக்யென் வாங்ச்சுக் மீண்டும் அதிகாரத்தை மையப்படுத்தி துணைக்கண்டத்தில் செல்வாக்குடன் திகழ்ந்த பிரித்தானியர்களுடன் நெருங்கிய நட்புடன் இருந்தார்.
தங்கள் நாட்டு வரலாற்றில் முழுமையும் சுதந்திரமாகவே இருந்த ஒருசில நாடுகளில் பூட்டானும் ஒன்று. இந்நாட்டை எவரும் வென்றதில்லை, ஆக்கிரமித்தது இல்லை, அல்லது வெளி அதிகாரங்கள் ஆட்சி செலுத்தியதுமில்லை. பூட்டான் 7ஆம் நூற்றாண்டிலிருந்து 9ஆம் நூற்றாண்டு வரை காமரூப பேரரசு அல்லது திபெத்தியப் பேரரசு கீழ் இருந்ததாக யூகங்கள் இருந்தாலும் இதற்கான உறுதியான சான்றுகள் இல்லை. வரலாற்றுப் பதிவுகள் தெளிவாக கிடைக்கும் காலகட்டத்தில் பூட்டான் தொடர்ந்தும் வெற்றிகரமாகவும் தனது கோன்மையைக் காப்பாற்றி வந்துள்ளது.
19 ஆம் நூற்றாண்டில் பௌத்த மறுமலர்ச்சிக்கு வித்திட்டவர்களில் முதன்மையானவர் அனகாரிக தர்மபால ஆவார். இவர் கிறித்தவ மிஷனரிகளை முன்மாதிரியகக் கொண்டு பௌத்த நிறுவனங்கள் மற்றும் பெளத்த பாடசாலைகளை நிறுவினார். இது 20 ஆம் நூற்றாண்டின் சுதந்திர இயக்கத்திற்கு வழிவகுத்தது. அவர் தன் உரையில் முதல் மூன்று கருத்துக்களை விளக்கினார்:
சிங்கள மக்களின் உயர்வுக்கு அவர் அழைப்பு விடுத்தார். மேலும் அவர் கால்நடைகளை கொல்வதற்கும், மாட்டிறைச்சி உண்பதையும் கடுமையாக எதிர்த்தும், சைவ உணவுக்கு ஆதரவாகவும் அறைகூவல் விடுத்தார்.
சிங்கள பௌத்த தேசியம் என்பது சிங்கள கலாச்சாரம், இனம் ஆகியவற்றை மையமாகக் கொண்ட ஒரு அரசியல் கருத்தியல் ஆகும். இது தேராவாத பௌத்தத்துக்கு முக்கியத்துவம் அளிப்பதாகவும், இலங்கையின் பெரும்பான்மை இன மக்களான சிங்களரின் நம்பிக்கைப் பெற்ற ஒரு கருத்தியலாகவும் உள்ளது. இது இனம், சாதி போன்ற கருத்துகளுக்கு எதிராக போராடிய புத்தரின் போதனைகளுக்கு மாறானதாகும். இது பிரித்தானிய பேரரசின் காலனி ஆதிக்கத்தின் விளைவும் ஆகும். அப்போது இன, சமய சிறுபான்மையினருக்கு ஆதரவாகவும், சிங்கள பௌத்தர்களுக்கு எதிராக காட்டப்பட்ட அப்பட்டமான பாகுபாடே இதன் தொடக்கப்புள்ளியாக அமைந்தது. அதன் காரணமாக தொடர்ந்து பல ஆண்டுகளாக தேசியவாதம் வளர்ச்சியுற்றது. சிங்கள பௌத்த தேசியவாதமானது சகிப்புத்தன்மையற்ற ஒரு தீவிரவாத சித்தாந்தமாக கருதப்படுகிறது. இது புத்தரின் போதனைகளான; எல்லேரிடமும் அன்புடனும், கருணையுடனும் இருத்தல் , இரக்கம் , மகிழ்ச்சிக்கு ஆட்படாமை , பற்றற்ற தன்மை ஆகியவற்றுக்கு எதிரானதும் ஆகும்.
சிங்கள பௌத்த தேசியவாதமானது கிருத்தவர் போன்ற மற்ற சமய மக்களுடன் முரண்பாடான உறவைக் கொண்டுள்ளது, கத்தோலிக்க நடவடிக்கை போன்ற இயக்கங்கள் மூலம் நாட்டிலுள்ள கிருத்தவர்கள் செலுத்தும் ஆளுமை மற்றும் குறுக்கீடு போன்றவற்றிற்கு எதிராக பெரும்பாலும் பெளத்த தேசியவாத அமைப்புக்களின் எதிர்ப்புக்கள் ஏற்பட்டன. பௌத்த தேசியவாதிகளுக்கும் இந்துக்களுக்கும் இடையேயான உறவுகள் அமைதியானதாகவும் நட்புடனும் இருந்தது, கந்தையா நீலக்கண்டன் மற்றும் தியாகராஜா மகேஸ்வரன் உள்ளிட்ட பல இந்து பிரமுகர்கள், மதமாற்ற மசோதாவில் பௌத்த குழுக்களுடன் இணைந்து பணியாற்றினர். மேலும் இலங்கை இந்து தேசியவாதமும் பெளத்த தேசியவாதமும் கிறித்துவத்துக்கு எதிர்வினையாக இருந்தன என டி. பி. எஸ். ஜெயராஜ் குறிப்பிட்டார். இந்து-பௌத்த நட்புறவு சங்கம் போன்ற குழுக்களின் எழுச்சியால் இலங்கையில் இந்து-பௌத்தவாத ஒத்துழைப்பு அதிகரித்து வருகிறது.
ரோகில்லாக்கள் அல்லது ரோகில்லா பதான்கள் , அல்லது ரோகில்லா ஆப்கானியர்கள் , இந்தியாவில் வாழும் உருது மொழி பேசும் ஆப்கானிய பஷ்தூன் மக்கள் ஆவர். இம்மக்கள் இந்தியாவின் உத்தரப் பிரதேசம் மாநிலத்தின் ரோகில்கண்ட் பிரதேசத்தின் பரேலி மாவட்டம், ஷாஜகான்பூர் மாவட்டம், இராமப்பூர் மாவட்டங்களில் அதிகமாக வாழ்கின்றனர். இம்மக்கள் பஷ்தூ, உருது, இந்தி மொழிகள் பேசுகின்றனர்.
ஆப்கானித்தான் நாட்டு பஷ்தூன் மக்களின் வழித்தோன்றல்களே, இந்தியாவின் ரோகில்லாக்கள் ஆவார்.முகலாயப் பேரரசின் வீழ்ச்சியின் போது, உத்தரப் பிரதேச மாநிலத்தின் கோரக்பூர், அவத் மற்றும் ரோகில்கண்ட் பகுதிகளில் ஆப்கானிய ரோகில்லா இன மக்கள் குடியேறி கூடுதலாக வாழ்கின்றனர்.
இந்தியாவில் கம்பெனி ஆட்சியினர், ரோக்கில்லாக்கள் ஆண்ட ராம்பூர் இராச்சியத்தை மட்டும் விட்டு விட்டு, ரோகில்கண்ட் பகுதியின் மற்ற அனைத்து இந்திய மன்னராட்சிப் பகுதிகளை, பிரித்தானிய இந்திய அரசில் இணைத்துக் கொண்டனர்.
கிபி 819ல் குராசான் அளுநர் கஜான் இபின் அப்பாத், தனக்கு எதிராக கிளர்ச்சி செய்தவர்களை போராடி வீழ்த்திய சமான் குடாவின் நான்கு மகன்களில் ரபி இபின் லைத் மற்றும் நூ இபின் ஆசாத் ஆகியவர்களுக்கு சமர்கந்து பிரதேசத்தையும்; அகமது இபின் ஆசாத்திற்கு பெர்கானா பிரதேசத்தையும்: யாகியா இபின் ஆசாத்திற்கு தாஷ்கந்து பிரதேசத்தையும்; இலியாஸ் இபின் ஆசாத்திற்கு ஹெராத் பிரதேத்தையும் நிர்வகிக்க அனுமதி வழங்கினார். இந்நிகழ்வே சமானித்து வம்ச வளர்ச்சிக்கு தொடக்கமாக அமைந்தது.
ஹெராத்தின் ஆளுநர் முகமது இபின் தகீர், கிபி 856ல் இலியாஸ் இபின் ஆசாத்தின் இறப்பிற்குப் பின், அவரது மகன் இப்ராகிம் இபின் இலியாசை படைத்தலைவராக நியமனம் செய்தார். படைத்தலைவர் இப்ராகிம் இலியாஸ், சபாரித்து ஆட்சியாளர் யாகூப் இபின் அல் சபார் படைகளுடன் சி
ஸ்தான் நகரத்தில் மோதினார். 857ல் நடைபெற்ற போரில் இப்ராகிம் இலியாஸ், சபாரித்து ஆட்சியாளரை கைது செய்து, சீஸ்தன் நகரத்தில் வீட்டுக்காவலில் வைத்தார்.
வரி வருவாயை பிரித்துக் கொள்வது தொடர்பாக உடன்பிறப்புகளுக்கிடையே பிணக்குகள் கிளைத்தன. உடன்பிறப்புகளில் இஸ்மாயில் இபின் அகமதுவின் கை ஓங்கியதால், சமானித்து அரசை நிறுவினார். திரான்சாக்சியானா பகுதியை கைப்பற்றிய இஸ்மாயிலின் தம்பி நசீருக்கு அப்பாசியக் கலீபகம் ஆதரவு அளித்தது. கிபி 892ல் நசீர் இறக்க, திரான்சாக்சியானா பகுதி இஸ்மாயிலின் கட்டுக்கள் வந்தது.
சாமனித்துப் பேரரசை நூ இபின் ஆசாத், அகமது இபின் ஆசாத், யாகியா இபின் ஆசாத் மற்றும் இலியாஸ் இபின் ஆசாத் எனும் நான்கு உடன்பிறப்புகள் சேர்ந்து தோற்றுவித்து, ஹெராத், குராசான் மற்றும் திரான்சாக்சியானா நிலப்பகுதிகளை, தன்னாட்சியுடன், அப்பாசியக் கலீபகத்தின் கீழ் ஆண்டனர். இப்பேரரசின் தலைநகரங்களாக சமர்கந்து மற்றும் புகாரா நகரங்கள் விளங்கியது.
சபாரித்து வம்ச ஆட்சியாளர்களால், தகிரித்து வம்ச ஆட்சியாளர்கள் வீழ்ச்சியடைந்து கொண்டிருந்த நேரத்தில், சமானித்து வம்சத்தினர் எழுச்சி கொண்டு, தன் பகுதிகளை தன்னாட்சியுடன் ஆண்டனர்.
அகமது 864/5ல் இறக்க, அவரது மகன் முதலாம் நசீர் பர்கானா மற்றும் சமர்கந்து பகுதிகளுக்கும்; மற்ற மகனான யாகூப் இபின் அகமது ஷாஸ் பகுதிக்கும் ஆட்சியாளர் ஆனார்.
எதிரிகளிடமிருந்து அந்நகரத்தைக் காக்க சுற்றிலும் அரண் அமைத்தார். 841/12ல் நூ இபின் ஆசாத் இறக்கவும், அவரது இரண்டு உடன்பிறப்புகளான யாகியா மற்றும் அகமது ஆகியோர் அந்நகரத்தின் கூட்டாச்சியாளர்களாக குராசான் ஆளுநரால் நியமிக்கப்பட்டனர்.
பாரசீகத்தின் குராசான் மாநிலத்தை ஆண்ட ஆளுநர் அசாத் இபின் அப்துல்லா அல் குவாசிரியின் காலத்தில் சமான் குடா, சோராட்டிய சமயத்திலிருந்து இசுலாமிற்கு மதம் மாறி, தன் மூத்த மகனுக்கு, ஆளுநரின் பெயரால் ஆசாத் இபின் சமான் எனப்பெயரிட்டார்.
சாமனித்து பேரரசு, தற்கால ஈரான், ஆப்கானித்தான், உஸ்பெகிஸ்தான், தஜிகிஸ்தான், கிர்கிஸ்தான், துருக்மெனிஸ்தான், கசக்ஸ்தான் மற்றும் பாகிஸ்தான் நாடுகளைக் கொண்டிருந்தது.
கிபி 839/40ல், சமானித்து வம்சத்தின் நூ இபின் ஆசாத், ஸ்டெப்பி புல்வெளிகளின் துருக்கிய நாடோடி கூட்டத்தினரிடமிருந்து நடு ஆசியாவின் இபிஜாப் பகுதியை கைப்பற்றினார்.
காஷ்மீர் பள்ளத்தாகில் பெரும்பான்மையின இனக்குழு, காஷ்மீரி மொழி பேசும் இசுலாமிய காஷ்மீர மக்கள் ஆவார். மேலும் காஷ்மீர பண்டிதர்கள், குர்சார்கள் மற்றும் பகாரி மொழி பேசும் பகாரிகள் சிறுபான்மையின மக்களாக உள்ளனர். காஷ்மீர் பள்ளத்தாக்கில் நடைபெற்ற இசுலாமிய பிரிவினைவாதிகள் நடத்திய கலவரங்களால் 95% காஷ்மீர பண்டிதர்கள், பள்ளத்தாக்கை விட்டு, ஜம்மு, தில்லி, சண்டிகர் போன்ற பகுதிகளில் உள்நாட்டு அகதிகளாக வாழ்கின்றனர்.
இந்தியப் பிரிவினையின் போது, பாகிஸ்தான், காஷ்மீர் பள்ளத்தாக்கை 1947ல் ஆக்கிரமிப்பு செய்வதை தடுக்க நடைபெற்ற 1947 இந்திய பாகிஸ்தான் போரில், வடக்கு நிலங்கள் மற்றும் ஆசாத் காஷ்மீர் பகுதிகளை பாகிஸ்தான் ஆக்கிரமிப்பு செய்தது. பெரும்பாலான காஷ்மீர் பள்ளத்தாக்குப் பகுதிகள், ஜம்மு மற்றும் லடாக் பகுதிகளை இந்தியா தன்னுடன் இணைத்துக் கொண்டது. 1952இல் காஷ்மீர் பள்ளத்தாக்குப் பகுதிகள் இந்திய அரசுடன் இணைக்கப்பட்டது.
காஷ்மீர் பள்ளத்தாக்கு , இந்தியா நாட்டின் வடக்கில் அமைந்த ஜம்மு காஷ்மீர் யில் உள்ள காஷ்மீர் பிரதேசத்தில் உள்ளது. காஷ்மீர் பள்ளத்தாக்கின் தென்மேற்கில் பீர்பாஞ்சால் மலைத்தொடரும், வடகிழக்கில் இமயமலைத் தொடரும் உள்ளது. 135 கிலோ மீட்டர் நீளமும், 32 கிலோ மீட்டர் அகலமும் கொண்ட காஷ்மீர் பள்ளத்தாக்கை, ஜீலம் ஆறு வடிநிலமாகக் கொண்டது.
காஷ்மீர் பள்ளத்தாக்கின் முதன்மை அரசியல் கட்சிகள் ஜம்மு காஷ்மீர் தேசிய மாநாட்டு கட்சி, சம்மு காசுமீர் மக்களின் சனநாயக கட்சி மற்றும் இந்திய தேசிய காங்கிரசு கட்சிகளாகும். காஷ்மீர் பள்ளத்தாக்கின் ஸ்ரீநகர் நகரம், ஜம்மு காஷ்மீர் மாநிலத்தின் கோடைக்காலத் தலைநகரம் ஸ்ரீநகர், குளிர்காலாத் தலைநகரம் ஜம்மு ஆகும்.
ஜம்மு காஷ்மீர் மாநிலத்தின் மூன்று கோட்டங்களில் காஷ்மீர் கோட்டமும் ஒன்றாகும். காஷ்மீர் கோட்டத்தில் அமைந்த காஷ்மீர் பள்ளத்தாக்கின் தெற்கில் ஜம்மு கோட்டமும், கிழக்கில் லடாக் கோட்டமும், மேற்கிலும், வடக்கிலும் எல்லைக் கட்டுப்பாடு கோடுகள் எல்லைகளாக உள்ளது.
குசான் பேரரசின் வீழ்ச்சிக்குப் பின்னர், கிபி 500 முதல் கிபி ஒன்பதாம் நூற்றாண்டின் இறுதி வரை, காஷ்மீர் பள்ளத்தாக்கை இந்து மற்றும் பௌத்த சமய காபூல் சாகி மன்னர்கள் ஆண்டனர்.
காஷ்மீர் பள்ளத்தாக்கு அனந்தநாக், பாரமுல்லா, பட்காம், பந்திபோரா, காந்தர்பால், குப்வாரா, குல்காம், புல்வாமா, சோபியான் மற்றும் ஸ்ரீநகர் என பத்து மாவட்டங்களைக் கொண்டது.
கோல்கொண்டா சுல்தானகம் அல்லது குதுப் சாகி வம்சம், தென்னிந்தியாவின் தற்கால தெலங்கானா மற்றும் ஆந்திரப் பிரதேசத்தின் தெற்குப் பகுதிகளை, கோல்கொண்டாவை தலைநகரமாகக் கொண்டு 1518 முதல் 1686 முடிய ஆண்ட பாரசீக சியா இசுலாமியர்கள் ஆவர்.
கோல்கொண்டா சுல்தான் தற்கால ஐதராபாத் அருகே சார்மினார் பள்ளிவாசலைக் கட்டினார். கோல்கொண்டாவிற்குப் பின் சுல்தானகத்தின் தலைநகரமாக ஐதராபாத் விளங்கியது.
கோல்கொண்டா குதுப் சாகி வம்சத்தை நிறுவிய சுல்தான் கியுலி குதுப் உல் முல்க், 16ம் நூற்றாண்டின் துவக்கத்தில் தற்கால ஈரானிலிருந்து, தில்லியில் குடியேறிவர். பின்னர் தென்னிந்தியாவின் பாமினி சுல்தான் முகமது ஷாவின் கீழ் படைத்தலைவராக பணியாற்றியவர்.
இதே காலகட்டத்தில் பாமினி சுல்தானகத்தின் பிற படைத்தலைவர்கள் பாமினி சுல்தானகத்தின் பிற பகுதிகளைக் கைப்பற்றி, அகமதுநகர் சுல்தானகம் பிஜப்பூர் சுல்தானகம், பீதர் சுல்தானகம் மற்றும் பேரர் சுல்தானகங்களை நிறுவி தன்னாட்சியுடன் ஆண்டனர்.
26 சனவரி 1565 அன்று விசயநகரப் பேரரசிற்கும் கோல்கொண்டா சுல்தான் இப்ராகிம் குயுலி குதுப் ஷா வாலி உள்ளிட்ட தக்காண சுல்தான்களுக்கும் இடையே நடைபெற்ற தலைகோட்டை போரில் விஜயநகரப் பேரரசர் ராமராயரின் படைகள் தோற்கடிக்கப்பட்டது.
சியா இசுலாமை பின்பற்றிய கோல்கொண்டா சுல்தான்கள், தங்களது தாய்மொழியான பாரசீக மொழியுடன் தெலுங்கு மொழியையும் நன்கறிந்தனர். சார்மினார் எனும் அழகிய பள்ளிவாசலை ஐதராபாத் நகரத்தில் கட்டினர்.
கோல்கொண்டா சுல்தான்கள் அடிக்கடி பிஜப்பூர் சுல்தான்களுடன் பிணக்கு கொண்டிருந்தனர். 1687ல் முகலாயப் பேரரசர் அவுரங்கசீப், கோல்கொண்டா சுல்தானகத்தை வெற்றி கொண்டு முகலாயப் பேரரசுடன் இணைத்தார்.
சட்டமன்றங்களுக்கும், பாராளுமன்றத்திற்கும் தேர்தல்கள் நடத்துவதற்கு அரசியலமைப்புச் சட்டம் சில கோட்பாடுகளை விதித்துள்ளது. அவை பின்வருமாறு.
ஒவ்வொரு தொகுதிக்கும் ஒரே வாக்காளர் பட்டியல் தயாரிக்கப்பட வேண்டும். இதில் சாதி மத இன அடிப்படையில் வேறுபாடு காண்பிக்கக் கூடாது
18 வயது நிறைந்த அனைத்து இந்திய குடிமக்களுக்கும் வாக்குரிமை உண்டு. இந்தியாவில் குடியில்லாமல் இருப்பவர்கள், மனநலம் பாதிக்கப்பட்டவர்கள், குற்றம் அல்லது சட்ட விரோத நடவடிக்கையில் ஈடுபட்டு தண்டிக்கப்பட்டவர்கள் வாக்களிக்க முடியாது
இந்த மற்றும் இதர கோட்பாடுகளுக்குட்பட்டு, பாராளுமன்றம், மாநில சட்டசபைகளுக்கும், பாராளுமன்றத்திற்கும் தேர்தல் தொடர்பான சட்டங்களை இயற்றலாம்
தேர்தல் குறித்து யாருக்கு என்ன குறை இருந்தாலும், மக்கள் பிரதிநிதித்துவ சட்டத்தில் குறிப்பிட்டபடி, அந்தந்த உயர்நீதிமன்றங்களில் தான் வழக்குத் தொடர வேண்டும். மற்ற சாதாரண வழக்கு மன்றங்களுக்கு அதிகாரம் இல்லை. உயர்நீதிமன்றத் தீர்ப்பின் மேல் உச்சநீதி மன்றத்திற்கு மேல் முறையீடு செய்யலாம்.
அரசியலமைப்பின் 42-வது திருத்தச் சட்டத்தின் படி, புதிய பிரிவு 323- அறிமுகப்படுத்தப்பட்டுள்ளது. இதனடிப்படையில், சம்மந்தப்பட்ட சட்டமன்றங்கள், தேர்தல் வழக்குகளை கையாள, தனியாக ஆணையங்களை நிறுவலாம். அவ்வாறு நிறுவினால் தேர்தல் வழக்குகளை விசாரிக்க உயர்நீதிமன்றத்திற்கு அதிகாரம் இருக்காது ஆனால் உச்சநீதிமன்றத்தில் மேல் முறையீடு செய்யலாம்.
அரசியலமைப்புச் சட்டம் பிரிவு 71-ன்படி, குடியரசுத் தலைவர், துணைக் குடியரசுத் தலைவர் தேர்தல்கள் குறித்த வழக்குகளை உச்சநீதிமன்றம் தான் விசாரிக்க முடியும்.
தேர்தல்கள் குறித்து இந்திய அரசியலமைப்புச் சட்டம் பிரிவுகள் 54, 66, 325, 326 மற்றும் சில பிரிவுகள் குறிப்பிடுகின்றன. இப்பிரிவுகள் மூலம் தேர்தல்கள் எவ்வாறு யாரால் நடத்தப்படவேண்டும் என்று விளக்கப்பட்டுள்ளது. அரசியலமைப்புச் சட்டம் குடியரசுத் தலைவருக்கு நடைபெற வேண்டிய தேர்தல் குறித்த நடைமுறைகளை பிரிவு 54-லிலும் துணைக்குடியரசுத் தலைவர் தேர்தல் குறித்து பிரிவு 66-லிலும் குறிப்பிடுகின்றது. மாநில சட்டசபைகளுக்கும், பாராளுமன்றத்திற்கும் நடைபெற வேண்டிய தேர்தல் குறித்து வழிமுறைகளும் கோட்பாடுகளும் பிரிவு 325, 326 போன்றவைகளில் விளக்கப்பட்டுள்ளது
கண் பரிசோதனை என்பது ஒரு கண் மருத்துவரால் வரிசையாக மேற்கொள்ளப்படும் பரிசோதனை ஆகும். பார்வைக் குறைபாடுகள் காரணமாக எத்தகையவர்களுக்குச் சிறப்பான உதவிகள் தேவைப்படுகின்றன என்பதை முடிவு செய்வதற்காகப் பல நாடுகளில் அரசாங்க நீதியமைப்புக்கள் சட்டக் குருட்டுத்தன்மைக்கான விரிவான வரைவிலக்கணங்களை உருவாக்கியுள்ளன. வட அமெரிக்காவிலும், ஐரோப்பாவின் பெரும்பகுதியிலும் குருட்டுத்தன்மை என்பது, மிகவும் அதிகமாக இயலக்கூடிய திருத்தங்களுடன் கூடிய கண்ணின் பார்வைக் கூர்மையின் அளவு 20/200 அல்லது அதிலும் குறைவாக இருத்தல் என வரைவிலக்கணம் கூறப்படுகின்றது. சாதாரணமான பார்வையுடைய ஒருவர் 200 அடி தொலைவில் இருந்து பார்க்கக்கூடிய பொருளொன்றைச் சட்டக் குருட்டுத்தன்மை கொண்ட ஒருவர் 20 அடி தொலைவில் இருந்தே அதேயளவு தெளிவாகப் பார்க்கமுடியும் என்பதே இதன் பொருளாகும். சில பகுதிகளில், சராசரிப் பார்வைக் கூர்மை உள்ள ஒருவருடைய பார்வைப் புலம் 20 பாகைக்குக் குறைவாக இருந்தாலும் அவர் சட்டக் குருட்டுத்தன்மை கொண்டவராகக் கருதப்படுகிறார்.
2012 ஆம் ஆண்டில் உலகில் 285 மில்லியன் பார்வை குறைபாடு உள்ளவர்கள் இருந்ததாக உலக சுகாதார நிறுவனம் மதிப்பிடுகிறது, அதில் 246 மில்லியன் நபர்கள் குறைந்த பார்வையிழப்பும் மற்றும் 39 மில்லியன் நபர்கள் முழுமையாக பார்வை இழந்து குருட்டுத்தன்மை உடையவர்களாகவும் இருந்தனர். கண்பார்வை இழந்தவர்களில் 90% நபர்கள் வளர்ந்துவரும் நாடுகளில் காணப்படுகின்றனர் வயது: பார்வைக் குறைபாடு வயதுக் குழுக்களுக்கிடையில் சமமற்ற முறையில் பரவியிருக்கிறது. குருடாக இருக்கும் அனைத்து மக்களிலும் 82 சதவிகிதத்திற்கும் அதிகமானோர் 50 வயது மற்றும் அதற்கு மேற்பட்டவர்களாக உள்ளனர், இருப்பினும் அவர்கள் உலகின் மக்கள்தொகையில் 19 சதவிகிதத்தை மட்டுமே பிரதிநிதித்துவப்படுத்துகின்றனர். 15 வயதுக்கு குறைவான குழந்தைகள் கிட்டத்தட்ட 1.4 மில்லியன் குழந்தைகள் பார்வையற்றவர்களாக வாழ்கின்றனர்.
பொருள்களிலிருந்து வரும் இணையான ஒளிக்கதிர்கள் சரியாக விழித்திரையின் மேல் குவிக்கப்படாமல் தோன்றும் திருத்தப்படாத ஒளிச்சிதறல் பிழைகளால் உலகளவில் 43% பார்வைக் குறைபாடு தோன்றுகிறது. கண்புரை நோயால் 33% பார்வை இழப்பும், குளுக்கோமா எனப்படும் கண் அழுத்த நோயால் 2% பார்வை இழப்பும் ஏற்படுகின்றன.
80% பார்வை குறைபாடு நோய்கள் முறையான சிகிச்சையால் தடுக்கக்கூடியவை அல்லது தீர்க்கப்படக்கூடியவை என்று உலக சுகாதார நிறுவனம் மதிப்பிடுகிறது.
பார்வைக் குறைபாடுகள் ஒவ்வொருவருக்கும் பல்வேறு வடிவங்களில் வரலாம். அவற்றினால் ஏற்படும் பாதிப்பும் பல்வேறு அளவுகளில் மாறுபடலாம். ஒரு மனிதனுக்கு இருக்கும் பிரச்சினைகளுக்கு பார்வைத் திறன் மட்டுமே காரணம் என்று கருதமுடியாது. 20/40 என்ற நல்ல பார்வைத்திறன் கொண்ட ஒருவர் தினசரி செயல்பாடுகளில் சிரமப்படலாம். 20/200 என்ற மோசமான பார்வைத்திறன் அளவு கொண்ட ஒருவர் தினசரி செயல்பாடுகளில் எந்தவிதமான சிரமத்தையும் எதிர்கொள்ளாமல் இருக்கலாம்.
மேல் கொடுக்கப்பட்டுள்ள ஒவ்வொரு கண் நோய்களுக்கும் அதற்குத் தகுந்த சரியான மருத்துவ சிகிச்சை முறைகள் அதன் காரணிகளுக்குத் தகுந்தால் போல் உள்ளது. அவை பின்வருமாறு:
பொதுவாக கண் புரை நோய்க்கு, அறுவை சிகிச்சையின் மூலம் இயற்கையான படிக லென்ஸ்க்குப் மாற்றாக உள்விழி கண்ணாடி வில்லை பொருத்தி பார்வைக் குறைபாட்டை நிவர்த்தி செய்ய முடியும்.
பிழையான ஒளிவிலகல் மற்றும் சிதறல் பார்வைக் கோளாறுகளை, மூக்குக் கண்ணாடி, தொடு வில்லை, உட்பொருத்தக்கூடிய காலமர் கண்ணாடி வில்லை போன்றவைகள் மூலம் சரி செய்ய முடியும்.
பண்டைய தமாசுக்கசு நகரம் சிரியா நாட்டின் வரலாற்றுச் சிறப்பு மிக்க பண்டைய நகரம் ஆகும். உலகில் மக்கள் தொடர்ந்து வாழும் நகரங்களில் ஒன்றான தமாசுக்கசு நகரத்தில், கிமு 3200 முதல் மக்கள் தொடர்ந்து வாழ்கின்றனர்.
இப்பண்டைய தமாசுக்கசு நகரத்தில், கிறித்தவ தேவாலயங்கள் மற்றும் இசுலாமியர்களின் மசூதிகள் உள்ளிட்ட, பல தொல்லியல் களங்களைக் கொண்டுள்ளது. பண்டைய தமாசுக்கசு நகரத்தில் கிரேக்கர்கள், உரோமர்கள், பைசாந்தியர்கள் மற்றும் உதுமானியப் பேரரசசினர் தங்களின் பண்பாட்டுக் களங்களை நிறுவியுள்ளனர்.
பராடா ஆற்றின் தெற்குக் கரையில் அமைந்த, சிரியா நாட்டின் தலைநகரான பண்டைய தமாசுக்கசு நகரம், கிமு 3000 ஆண்டில் 86.12 ஹெக்டேர் பரப்பளவில் நிறுவப்பட்டது. உரோமானியர்களால் இந்நகரத்தைச் சுற்றிலும் 4.5 கிலோ மீட்டர் சுற்றளவு கொண்ட கோட்டைச் சுவர் கட்டப்பட்டத்து. பின்னர் எகிப்தின் அய்யூப்பிடு வம்சத்தாரும் மற்றும் எகிப்தின் மம்லுக் வம்சத்தாரும் இக்கோட்டைச் சுவரை வலுப்படுத்தினர்.
கிமு இரண்டாயிரத்தில் முதன்முதலாக தம்ஸ்கு என அழைக்கப்பட்ட தமாசுக்கசு நகரம், இட்டைட்டு பேரரசுக்கும், புது எகிப்திய இராச்சியத்திற்கும் நடுவில், அமோரிட்டுப் பகுதியில் அமைந்திருந்தது.